CELEX: 32018D1094
Language: fi
Date: 2018-08-01 00:00:00
Title: Komission päätös (EU) 2018/1094, annettu 1 päivänä elokuuta 2018, Alankomaiden osallistumisesta tiiviimmän yhteistyön toteuttamiseen Euroopan syyttäjänviraston (EPPO) perustamisessa

2.8.2018   
               
               
                  FI
               
               
                  Euroopan unionin virallinen lehti
               
               
                  L 196/1
               
            
         KOMISSION PÄÄTÖS (EU) 2018/1094,
         annettu 1 päivänä elokuuta 2018,
         Alankomaiden osallistumisesta tiiviimmän yhteistyön toteuttamiseen Euroopan syyttäjänviraston (EPPO) perustamisessa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen ja erityisesti sen 328 artiklan 1 kohdan ja 331 artiklan 1 kohdan,
         ottaa huomioon tiiviimmän yhteistyön toteuttamisesta Euroopan syyttäjänviraston (EPPO) perustamisessa 12 päivänä lokakuuta 2017 annetun neuvoston asetuksen (EU) 2017/1939 (1),
         ottaa huomioon Alankomaiden 14 päivänä toukokuuta 2018 päivätyllä kirjeellä antaman ilmoituksen aikomuksestaan osallistua tiiviimpään yhteistyöhön EPPOn perustamisessa,
         sekä katsoo seuraavaa:
         
                     (1)
                  
                  
                     Belgia, Bulgaria, Espanja, Kreikka, Kroatia, Kypros, Liettua, Luxemburg, Portugali, Ranska, Romania, Saksa, Slovakia, Slovenia, Suomi ja Tšekki ilmoittivat 3 päivänä huhtikuuta 2017 Euroopan parlamentille, neuvostolle ja komissiolle, että ne haluavat aloittaa tiiviimmän yhteistyön EPPOn perustamisessa. Lisäksi Latvia ilmoitti 19 päivänä huhtikuuta 2017, Viro 1 päivänä kesäkuuta 2017, Itävalta 9 päivänä kesäkuuta 2017 ja Italia 22 päivänä kesäkuuta 2017 päivätyllä kirjeellään haluavansa osallistua tiiviimmän yhteistyön perustamiseen.
                  
               
                     (2)
                  
                  
                     Lupa aloittaa Euroopan unionista tehdyn sopimuksen, jäljempänä ’SEU-sopimus’, 20 artiklan 2 kohdassa ja Euroopan unionin toiminnasta tehdyn sopimuksen, jäljempänä ’SEUT-sopimus’, 329 artiklan 1 kohdassa tarkoitettu tiiviimpi yhteistyö katsottiin annetuksi SEUT-sopimuksen 86 artiklan 1 kohdan kolmannen alakohdan nojalla 3 päivänä huhtikuuta 2017.
                  
               
                     (3)
                  
                  
                     Neuvosto antoi 12 päivänä lokakuuta 2017 asetuksen (EU) 2017/1939 tiiviimmän yhteistyön toteuttamisesta EPPOn perustamisessa.
                  
               
                     (4)
                  
                  
                     Asetus (EU) 2017/1939 tuli voimaan 20 päivänä marraskuuta 2017. EPPO alkaa hoitaa tutkinta- ja syyttämistehtäviään päivänä, joka vahvistetaan EPPOn perustamisen jälkeen Euroopan pääsyyttäjän ehdotuksesta komission päätöksellä. Päivä voi olla aikaisintaan kolmen vuoden kuluttua mainitun asetuksen voimaantulopäivästä.
                  
               
                     (5)
                  
                  
                     Asetuksessa (EU) 2017/1939 ei säädetä erityisiä ehtoja osallistumiselle tiiviimpään yhteistyöhön EPPOn perustamisessa.
                  
               
                     (6)
                  
                  
                     Asetuksen (EU) 2017/1939 120 artiklan 2 kohdan ensimmäisen alakohdan nojalla EPPO käyttää toimivaltaansa kaikkiin toimivaltansa piiriin kuuluviin rikoksiin, jotka on tehty mainitun asetuksen voimaantulopäivän jälkeen. EPPOn olisi näin ollen käytettävä toimivaltaansa Alankomaiden alueen tai kansalaisten osalta asetuksen (EU) 2017/1939 22 ja 23 artiklassa tarkoitettuihin rikoksiin, jotka eivät ole kuuluneet EPPOn toimivaltaan jo asetuksen alkuperäisestä voimaantulosta lähtien, sen jälkeen kun asetus on tullut voimaan Alankomaissa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Vahvistetaan Alankomaiden osallistuminen tiiviimmän yhteistyön toteuttamiseen Euroopan syyttäjänviraston (EPPO) perustamisessa.
         
         
            2 artikla
            Asetus (EU) 2017/1939 tulee voimaan Alankomaissa tämän päätöksen voimaantulopäivänä.
         
         
            3 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä
            
         
         
            Tehty Brysselissä 1 päivänä elokuuta 2018.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 283, 31.10.2017, s. 1.